สังคมข่าวหุ้น
* เมื่อวานนี้แม้ตลาดหุ้นเอเชียส่วนใหญ่จะปิดแดนบวก แต่ของไทยไปต่อไม่ไหว ถูกเทขายช่วงท้ายตลาด กดดัชนีร่วง 4.13 จุด ปิด 1,333.22 จุด มูลค่าการซื้อขาย 55,061 ล้านบาท ดัชนีที่ปิดระดับดังกล่าว ยังดีที่ไม่หลุดแนวรับทางเทคนิค 1,330 จุด ส่วนแนวโน้มวันนี้ ดัชนีมีโอกาสปรับลงต่อได้ หลังบริษัทจดทะเบียนหลายแห่งแจ้งงบไตรมาส 2/2563 และออกมาต่ำกว่าคาดการณ์ ยิ่งหากดาวโจนส์ และหุ้นเอเชียลงด้วยแล้ว ตลาดหุ้นของไทยพร้อมที่จะลงทันที
6 ส.ค. 2563

คาเฟอีน
* เมื่อวานนี้แม้ตลาดหุ้นเอเชียส่วนใหญ่จะปิดแดนบวก แต่ของไทยไปต่อไม่ไหว ถูกเทขายช่วงท้ายตลาด กดดัชนีร่วง 4.13 จุด ปิด 1,333.22 จุด มูลค่าการซื้อขาย 55,061 ล้านบาท ดัชนีที่ปิดระดับดังกล่าว ยังดีที่ไม่หลุดแนวรับทางเทคนิค 1,330 จุด ส่วนแนวโน้มวันนี้ ดัชนีมีโอกาสปรับลงต่อได้ หลังบริษัทจดทะเบียนหลายแห่งแจ้งงบไตรมาส 2/2563 และออกมาต่ำกว่าคาดการณ์ ยิ่งหากดาวโจนส์ และหุ้นเอเชียลงด้วยแล้ว ตลาดหุ้นของไทยพร้อมที่จะลงทันที
* บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ของ ธิดา แก้วบุตตา ราคาหุ้นขึ้น XD ปันผล 1.40 บาท แถมวอร์แรนต์อีก 25 : 1 แต่ราคายังปิดตลาดได้ค่อนข้างสวย ลงเพียง 0.25 บาท หากใครเข้าตั้งแต่วันก่อนขึ้น XD ยังมีกำไรอยู่ ส่วนแนวโน้มกำไรไตรมาส 2/2563 โบรกฯ ต่างคาดอยู่ที่ราว ๆ 1,000 ล้านบาท (บวกลบ) เล็กน้อย แต่ยังเติบโตได้อยู่ ขณะที่หนี้เสียไม่ได้ปรับเพิ่มขึ้นอย่างมีนัยสำคัญ ราคาเป้าหมายของโบรกฯ บล.บัวหลวงให้ไว้ 65.00 บาท และบล.โนมูระ พัฒนสิน ให้ไว้ 63.00 บาท
* JMT บมจ.เจ เอ็ม ที เน็ทเวอร์ค เซอร์วิสเซ็ส ล่าสุด บล.เคจีไอ (ประเทศไทย) เพิ่มราคาเป้าหมายขึ้นเป็น 40.00 บาท พร้อมคาดกำไรสุทธิไตรมาส 2 ไว้กว่า 210 ล้านบาท แต่มีกระแสข่าวออกมาว่า กำไรอาจจะมากกว่าที่นักวิเคราะห์ต่างคาดการณ์กันไว้ ส่วนราคาหุ้นที่ร่วงลงท้ายตลาดวานนี้ (หลุด 30.00 บาท) น่าจะมาจากลงตามภาวะตลาดนั่นแหละ เพราะตอนนี้ นักลงทุนเล่นหุ้นตามภาวะตลาดจริง ๆ ประกอบกับอาจจะเป็นจังหวะที่ “รายใหญ่” เข้าทยอยสะสมหุ้นเข้าพอร์ตด้วย สังเกตได้จาก ฝั่ง Offer วางกันแน่นมาก ๆ แบบนี้ “เก็บของ” ชัวร์
* บมจ.ไอแอนด์ไอ กรุ๊ป (IIG) เข้าตลาดหลักทรัพย์ mai ราคาไอพีโอ 6.60 บาท เปิดตลาดมา ราคาชนซิลลิ่ง 19.80 บาท หรือ +200% ทันที และปิดตลาดในราคาซิลลิ่งเช่นเดียวกัน ต้องมาติดตามดูว่า จะเหมือนกับกรณีของหุ้น SICT หรือเปล่า สำหรับ  IIG ทำธุรกิจที่ปรึกษาด้านดิจิทัลและเทคโนโลยีให้ภาคธุรกิจต่าง ๆ มี PER ปัจจุบัน (IPO) 12 เท่า ถือว่ายังค่อนข้างต่ำ เมื่อเทียบกับแนวโน้มผลประกอบการในช่วง 3 ปีข้างหน้า
* TQM บมจ.ทีคิวเอ็ม คอร์ปอเรชั่น ของ “กลุ่มพรรณนิภา” ราคาขึ้นมาอยู่บริเวณ 130.00 บาท (+/-) แต่แนวรับ 130.00 บาท ยังถือว่าเข้มแข็งพอสมควร  ส่วนใครเข้ามาเล่นที่ราคาแถว ๆ นี้ อาจจะต้องเข้าเร็วออกเร็วกันสักหน่อย เพราะเกินมูลค่าพื้นฐานไปพอสมควร (เฉลี่ย 120.00 บาท) ทำให้นักวิเคราะห์ต่างแนะนำเพียง “ถือ” ยิ่งโดยเฉพาะเมื่อ TQM แจ้งกำไรไตรมาส 2 ออกมา ต้องระวังแรงขายทำกำไร เว้นแต่ว่า “เจ้ามือ” หรือกลุ่มผู้ทำสภาพคล่องจะดันราคาขึ้นไปอีก ซึ่งก็เป็นไปได้ เพราะจำนวนหุ้นที่เทรดกันมีค่อนข้างน้อย
* เมธ์วดี ประเสริฐสินธนา เอ็มดี บลจ.บางกอกแคปปิตอล เตรียมเปิดขายกองทุน “BCAP Global Wealth SSF” ที่ถอดแบบการลงทุนมาจาก BCAP-GW ลงทุนในหลากหลายสินทรัพย์ทั่วโลก และรับสิทธิประโยชน์ทางภาษีตามเงื่อนไขของกรมสรรพากร เปิดขายไอพีโอ 7-14 ส.ค.นี้ เริ่มต้นเพียง 500 บาท จองซื้อผ่านธ.กรุงเทพฯทุกสาขา โทร.1333 หรือบมจ.หลักทรัพย์บัวหลวง โทร.0-2618-1111
* STGT หรือ บมจ.ศรีตรังโกลฟส์ (ประเทศไทย) ล่าสุด เสี่ยยักษ์–วิชัย วชิรพงศ์ ยังถือหุ้นอยู่ และน่าจะมีจำนวนหุ้นมากกว่าที่โชว์อยู่ในเว็บไซต์ของตลาดหลักทรัพย์ด้วย (22.2 ล้านหุ้น) ส่วนราคาหุ้นวานนี้ (6 ส.ค.) ปิดร่วง 1.00 บาท มาที่ 85.00 บาท ตามทิศทางตลาดที่ย่อช่วงท้ายตลาด ประกอบกับราคาหุ้นปิดบวก 4 วันติดต่อกัน หากราคาลงมาบริเวณ  81.00–82.00 บาท ถือว่าน่าช้อปอย่างยิ่ง P/E สิ้นปี 2563 อยู่ที่ 27 เท่า จึงมีโอกาสที่ราคาจะขึ้นไปแตะ 100.00 บาท ก่อนสิ้นปีแน่นอน ส่วนหุ้นตอนนี้ติดบัญชีแคชบาลานซ์อยู่ และจะออกได้วันที่ 21 ส.ค.นี้
* นิยต มาศะวิสุทธิ์ กรรมการผู้จัดการ บริษัท บริหารสินทรัพย์สุขุมวิท จำกัด (บสส.) หรือ SAM ฝากมาบอกว่า โครงการคลินิกแก้หนี้ จัดกิจกรรมพิเศษ “พบกันวันหยุด กับคลินิกแก้หนี้ by SAM”  ในวันเสาร์ที่ 8  ส.ค.และ 15  ส.ค.นี้ ตั้งแต่เวลา 08.30-17.00 น. ณ สมาคมผู้บำเพ็ญประโยชน์แห่งประเทศไทย ใกล้ BTS อนุสาวรีย์ชัยสมรภูมิ (ทางออก 4) กรุงเทพฯ หลังปรับเกณฑ์คุณสมบัติการสมัครเข้าโครงการจากเดิมต้องเป็นหนี้เสียก่อนวันที่ 1 ม.ค. 2563 มาเป็นก่อนวันที่ 1 ก.ค. 2563